રાજકોટ જિલ્લામાં દારૂ જુગારના દુષણ નાબૂદ કરવા જિલ્લા પોલીસવડા બલરામ મીણાની સૂચનાથી એલસીબી પીઆઇ એમ એન રાણાના માર્ગદર્શન હેઠળ પીએસઆઇ એચ એ જાડેજા, એએસઆઇ પ્રભાતભાઈ બાલાસરા, અનિલભાઈ ગુજરાતી, નારણભાઇ પંપાણીયા સહિતનો સ્ટાફ પેટ્રોલિંગમાં હતો દરમિયાન જેતપુર શહેરના નવાગઢ ઓવરબ્રિજ ઉપરથી પસાર થયેલી જી જે 10 બી આર 6609 નંબરની મહિન્દ્રા એકસયુવી કાર શંકાસ્પદ જણાતા તેને રોકવા ઈશારો કરતા ચાલકે કાર ભગાવી મૂકી હતી જેથી એલસીબીની ટીમે ફિલ્મી ઢબે પીછો કરતા કારચાલક અંધારામાં કાર રેઢી મૂકી ભાગી ગયો હતો પોલીસે જડતી લેતા કારમાંથી દારૂની 420 બોટલ મળી આવતા 1,51,200 રૂપિયાનો દારૂ અને 10 લાખની કાર સહીત 11,51,200 રૂપિયાનો મુદામાલ કબ્જે લઇ નાશી છૂટેલા બુટલેગરની કાર નંબર આધારે શોધખોળ હાથ ધરી છે.